Ροφός με φασολάκια, αρακά και μοσχολέμονο
Ο πεντανόστιμος και ψωμωμένος ροφός απογειώνει τη νοστιμιά αυτού του πιάτου!
2 φέτες ροφού, των 200 γρ. η καθεμία, 100 γρ. αρακάς, 160 γρ. φασολάκια, καθαρισμένα, 5-6 φύλλα δυόσμου, ψιλοκομμένα, 10-12 φύλλα μαϊντανού, ψιλοκομμένα, ξύσμα και χυμός από 1 μοσχολέμονο (λάιμ), 80 ml ελαιόλαδο, λίγα φύλλα φρέσκο θυμάρι, ανθός αλατιού, πιπέρι φρεσκοτριμμένο
Για να φτιάξουμε ροφό με φασολάκια, αρακά και μοσχολέμονο, αρχικά βάζουμε, τις φέτες του ροφού, σε ένα ταψάκι και τις μαρινάρουμε με το μισό ελαιόλαδο, λίγο ανθό αλατιού και το θυμάρι.Στο μεταξύ βάζουμε ένα κατσαρολάκι με νερό να βράζει. Όταν ξεκινήσει να κοχλάζει, ρίχνουμε τα φασολάκια και τον αρακά και τα βράζουμε για 4 λεπτά, ίσα να μαλακώσουν ελαφρώς.Τα στραγγίζουμε σε ένα σουρωτήρι και τα κρυώνουμε με νερό της βρύσης ώστε να κρατήσουν το χρώμα τους και τη ζωντάνια τους. Τα στραγγίζουμε καλά και τα αδειάζουμε σε ένα μπολ.Ρίχνουμε τον δυόσμο, τον μαϊντανό, το ξύσμα και τον χυμό από το λάιμ το υπόλοιπο ελαιόλαδο και ανθό αλατιού. Ζεσταίνουμε ένα αντικολλητικό τηγάνι, κατά προτίμηση σχαροτήγανο, σε δυνατή φωτιά.Μόλις ζεσταθεί καλά, ψήνουμε τις φέτες ροφού για 3-4 λεπτά από κάθε πλευρά, μέχρι να ροδίσουν. Αποσύρουμε από τη φωτιά.Σερβίρουμε, τον ροφό με τα φασολάκια και τον αρακά και, αν θέλουμε, ραντίζουμε με λίγο ωμό ελαιόλαδο και πασπαλίζουμε με λίγο ξύσμα λάιμ και πιπέρι.
Αρακάς,Ροφός,Φασολάκια